Aalborg DH's sejr i aftes betyder, at holdet slutter på 9. pladsen og dermed en fornuftigt lodtrækning til nedrykningsspillet.

Aalborg DH skal møde SK Århus, som blev nr. 7 i Guldbagerligaen. Derudover skal holdet møde nr. 2 og 4 fra 1. division i en 4-holds pulje. Her spiller man om to sikre pladser i Guldbagerligaen i næste sæson. Tredjepladsen i puljen skal møde tredjepladsen i den anden nedrykningspulje, som består af nr. 8, 10 og 11 fra Guldbagerligaen og nr. 3 i 1. division i en alt afgørende kampe om den sidste plads i Guldbagerligaen. Nr. 4 i hver pulje rykker ned i 1. division. Sønderjyske er rykket ned fra Guldbagerligaen. Den direkte oprykning fra 1. division findes på sidste spilledag, når Slagelse og Silkeborg-Voel KFUM mødes. Taberen skal Aalborg DH møde i nedrykningsspillet. Den sidste plads i puljen bliver enten Lyngby eller Nykøbing Falster, der har den tidligere Aalborg DH-spiller Sisse Bruun på holdkortet. Den endelige sammensætning afgøres, når 1. division spiller deres sidste runde i grundspillet på søndag.